armvectores/hy_wikipedia_2023 huggingface dataset:
Ջոն Գյունդերսեն

Ջոն Գյունդերսեն  (անգլ.՝ Jon Gundersen, 1945, Բրուքլին, Նյու Յորք, Նյու Յորք, ԱՄՆ), ամերիկացի դիվանագետ, զինվորական գործիչ, գիտնական, Ուկրաինայում Միացյալ Նահանգների գործերի ժամանակավոր հավատարմատար, մի քանի հոդվածների հեղինակ, Ուկրաինայի, Էստոնիայի, Իսլանդիայի և Նորվեգիայի հետ ԱՄՆ հարաբերությունների փորձագետ։


== Կենսագրություն ==
Ջոն Գյունդերսենը ծնվել է 1945 թվականին ԱՄՆ-ում։
ԱՄՆ առևտրային ծովային նավահանգստում ծառայել է որպես նավաստի։ Եղել է ԱՄՆ բանակի սպա, մասնակցել է Վիետնամի պատերազմին, ինչի համար արժանացել է բրոնզե աստղի։ 
1970-ականներին մասնակցել է ԱՄՆ-ի առաջին հակաահաբեկչական գործողություններին։ 
Նա աշխատել է ԱՄՆ Պետդեպարտամենտի արտաքին ծառայությունում, բազմաթիվ հանձնարարություններ է կատարել ինչպես ԱՄՆ-ում, այնպես էլ արտասահմանում, կենտրոնացել է Հյուսիսային տարածաշրջանի, սպառազինությունների վերահսկման և քաղաքական-ռազմական խնդիրների վրա։
1991 թվականին նշանակվել է Կիևում ԱՄՆ գլխավոր հյուպատոս։ 1991 թվականի դեկտեմբերի 26-ին նա Ուկրաինայի կառավարությանն է ներկայացրել ամերիկյան դիվանագիտական նոտա՝ ճանաչելով Ուկրաինայի անկախությունը ԱՄՆ-ի կողմից։
Մինչև Ռոման Պոպադյուկի ստանձնելն  Ուկրաինայում ԱՄՆ առաջին դեսպանի պաշտոնը՝ 1992 թվականի հունվարի 23-ից մինչև 1992 թվականի հուլիսի 9-ը եղել է Ուկրաինայում Միացյալ Նահանգների գործերի ժամանակավոր հավատարմատար։
1994 թվականի դեկտեմբերից մինչև 1995 թվականի օգոստոսը եղել է Էստոնիայում Միացյալ Նահանգների գործերի ժամանակավոր հավատարմատարը։  Բացի այդ, աշխատել է Նորվեգիայի և Իսլանդիայի ԱՄՆ դեսպանատաներում։ Նա եղել է հատուկ գործողությունների քաղաքական և ավագ խորհրդական Իրաքում՝  վերակառուցման հարցերով։
Թոշակի անցնելուց հետո եղել է սկանդինավյան թեմաներով հետազոտությունների ղեկավար ԱՄՆ֊Ի Արտաքին ծառայության ինստիտուտում։
Դասավանդել է Ազգային անվտանգության համալսարանում։
2020 թվականի նախագահական ընտրություններում Ջոն Գյունդերսենն աջակցել է Ջո Բայդենին։ 


== Ծանոթագրություններ ==


== Արտաքին հղումներ ==
Посольство США
официальный сайт Посольства США в Киеве
Department History. Jon Gundersen
US Ambassador to Ukraine
[https://web.archive.org/web/20160404133115/http://adst.org/wp-content/uploads/2012/09/Gundersen-Jon.pdf Archived 2016-04-04 at the Wayback Machine. The Association for Diplomatic Studies and Training
Պերեմոգա (ավան, Բախմաչի շրջան)

Անվան այլ կիրառումների համար տե՛ս՝ ՊերեմոգաՊերեմոգա (ուկրաիներեն՝ Перемога), ավան Ուկրաինայի Չեռնիգովի մարզի Բախմաչի շրջանում։ Բնակավայրը նախկինում նաև անվանվել է Պետրովսկոե։
2006 թվականի տվյալներով Պերեմոգա ավանում բնակվում էր 167 մարդ։ Բնակչության խտությունը կազմում էր 83,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Աբրամովո (գյուղ, Տյոմկինսկի շրջան)

Անվան այլ կիրառումների համար տե՛ս՝ Աբրամովո (այլ կիրառումներ)Աբրամովո (ռուս.՝ Абрамово), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 33 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիլիջան լեռնակլիմայական բալնեոլոգիական առողջավայր

Դիլիջան լեռնակլիմայական բալնեոլոգիական առողջավայր, առողջավայր ՀՀ Տավուշի մարզում, Աղստևի գեղատեսիլ հովտում, ծովի մակերևույթից 1350 մ բարձրության վրա, Երևանից 106 կմ հյուսիս։


== Կլիմա ==
Կլիման մեղմ Է, ամառը՝ չափավոր զով, տաք, ձմեռը՝ արևային։ Հուլիսին օդի միջին ջերմաստիճանը 18 °C է, հունվարին՝ -2 °C, տարեկան տեղումները՝ 537 մմ։


== Բուժիչ գործոններ ==
Բուժիչ գործոններն են անտառային մաքուր օդը, տաք արևոտ կլիման և ածխաթթվական, հիդրոկարբոնատային նատրիումական «Դիլիջան» հանքային ջուրը։
Գործում են մեծերի և մանկական տուբերկուլոզային, ՀՀ պաշտպանության նախարարության «Լեռնային Հայաստան», «Դիլիջան» առողջարանները, «Կինոգործիչների տուն» և «Երգահանների տուն» հանգստյան տները։
Բրոնքսյան պատմություն

«Բրոնքսյան պատմություն» (անգլ.՝ A Bronx Tale), Ռոբերտ Դե Նիրոյի կողմից 1993 թ.-ին նկարահանված քրեական դրամա ժանրի գեղարվեստական ֆիլմ։
Ֆիլմը Դե Նիրոյի ռեժիսորական դեբյուտն է։ Ֆիլմի սցենարի հեղինակն է Չեզ Պալմինտերին, ով նաև հանդես է գալիս ֆիլմում և մարմնավորում առանցքային կերպարներից մեկին։


== Սյուժե ==
Գործողությունները տեղի են ունենում Նյու Յորքի Բրոնքս թաղամասում` 1960-ական թվականներին։
Ֆիլմի գլխավոր հերոսն է Նյու Յորքի իտալական Բրոնքս թաղամասում ապրող դեռահաս Կալոջերոն, ում հայրը՝ Լոռենցոն (Դե Նիրո) աշխատում է որպես ավտոբուսի վարորդ և ստանում համեստ աշխատավարձ։ Մի անգամ փողոցում ընկերների հետ խաղալիս տեսնում է, թե ինչպես են բախվում երկու մեքենա, որոնց վարորդները սկսում են հարաբերությունները պարզել, սակայն նրանցից առավել բռնկունը սկսում է բեյսբոլի մականով ջարդուփշուր անել երկրորդի մեքենան։ Նույն պահին միջադեպին է խառնվում Բրոնքսի ամենամեծ հեղինակությունը՝ Սաննի Լոսպեչչիոն (Չեզ Պալմինտերի), ով ճարահատյալ գնդակահարում է հանդուգն վարորդին, իսկ մյուսին օգնում հեռանալու դեպքի վայրից։
Դեպքից հետո ոստիկանները թակում են Լոռենցոյի բնակարանի դուռը և խնդրում, որ երեխան հոր հետ իջնի բակ, ոստիկաններին օգնելու՝ ճանաչելու մարդասպանին։ Կալոջերոն հերթով զննում է շարքով կանգնած կասկածյալների դեմքերը և երբ տեսնում է Սանիին, ասում է, որ նա չէր մարդասպանը։ Այդ դեպքից հետո Սանիին երախտապարտորեն դառնում է Կալոջերոյի ամենամոտ ընկերը և գրեթե հայրը։ Սանին Կալոջերոյի համար մտածում է մի կարճ մականուն՝ Սի, որը դառնում է նրա նոր անունը թաղամասում, և բոլորն սկսում են նրան դիմել այդ կերպ, ինչն ընդհանրապես դուր չի գալիս Լոռենցոյին, ով առհասարակ դեմ էր որդու մերձեցմանը քրեական հեղինակության հետ և ժամանակ առ ժամանակ խնդիրներ էր ունենում թե՛ որդու հետ, ով գտնում էր, որ հայրը տքնաջան է աշխատում և էլի աղքատ մնում, և թե՛ Սանիի հետ, ով Սիին վերաբերվում էր հարազատ որդու և նման։
Մի առիթով Սիի ընկերները ցանկություն են հայտնում գնալ սևամորթների թաղամաս ու վառել այնտեղի խանութները և որոշում են Սիին տանել իրենց հետ։ ճանապարհին, սակայն, նրանց մեքենան կանգնեցնում է Սանին և Սիին դուրս հանում։ Երբ ավելի ուշ պարզվում է որ Սիի ընկերները սպանվել էին, Սին անմիջապես գնում է այդ թաղամաս. տեսնելով մանկության ընկերների՝ հրդեհից մոխրացած դիակները, ասում է սևամորթ ընկերուհուն, որ Սանին նրան դուրս հանելով մեքենայի միջից՝ փաստորեն փրկել է կյանքը։ Այդ մտքից ոգևորված նա վազում է դեպի Սանիի բարը՝ նրան համբուրելու և շնորհակալություն հայտնելու։ Սակայն մտնելով բար, նա ամբոխի խաժամուժում նկատում է մի վտանգավոր տղայի, ով նույն պահին էլ ատրճանակով մահացու կրակ է հասցնում Սանիին։ Հետագայում պարզվում է որ դա այն մարդու որդին էր, ում Սանին էր սպանել մի քանի տարի առաջ կատարված տխրահռչակ միջադեպի ժամանակ։


== Ծանոթագրություններ ==


== Արտաքին հղումներ ==
Բրոնքսյան պատմության վայրը Archived 2015-08-01 at the Wayback Machine.
Խորհրդա-կամբոջական հարաբերություններ

Խորհրդա-կամբոջական հարաբերություններ, պատմական դիվանագիտական հարաբերությունները Խորհրդային Սոցիալիստական Հանրապետությունների Միության (ԽՍՀՄ) և Կամբոջայի (Կամպուչիա) միջև։
Երկրների միջև դիվանագիտական հարաբերությունները հաստատվել են 1956 թվականի մայիսին։ Ստորագրվեցին առևտրային, վճարային, մշակութական և գիտական համագործակցության, Պնոմպենում, որպես նվիրատվություն, հիվանդանոց (1957) և բարձրագույն տեխնիկական ուսումնարան (1961) կառուցելու, Կամչայ գետի վրա ՀԷԿ-ի շինարարությանը տնտեսական և տեխնիկական աջակցություն ցույց տալու (1963), տնտեսական և տեխնիկական, մշակութային և գիտական համագործակցության (1980) համաձայնագրեր։
Սահմանում

Սահմանում, դեֆինիցիա (լատ.՝ definitio), հասկացության բովանդակության բացահայտումը այդ հասկացության մերձավորագույն սեռի և տեսակային տարբերության մատնանշման միջոցով։ Այն հասկացությունը, որի բովանդակությունը բացահայտվում է, կոչվում է սահմանվող հասկացություն, իսկ այն, որով բացահայտվում է սահմանող հասկացություն։ Սահմանման առավել կարևոր կանոններն են՝
ա․ Սահմանումը պետք է լինի համաչափ, այսինքն՝ սահմանվող և սահմանող հասկացությունների ծավալները պետք է լինեն հավասար (հակառակ դեպքում ստացվում է սխալ լայն կամ նեղ Սահմանում),
բ․ Սահմանման մեջ չպետք է լինի շրջապտույտ, այսինքն՝ սահմանող հասկացությունը պետք է անկախ լինի սահմանվողից (հասկացությունը չպետք է սահմանվի ինքն իր միջոցով)։
Սահմանմանն առանձնապես խստիվ պահանջներ են ներկայացվում մաթեմատիկայում, առհասարակ դեդուկտիվ գիտություններում։ Սահմանման, սեղմ ձևով ներկայացնելով տվյալ հասկացությամբ նշվող օբյեկտի սահմանումը, դրանով իսկ տալիս է անհրաժեշտ ու բավարար չափանիշ ամեն մի օբյեկտ տվյալ դասի մեջ ներառելու կամ նրանից բացառելու համար։ Լինելով տվյալ օբյեկտի (առարկաների դասի) գիտության ճանաչողության արդյունքների ամրագրումը՝ սահմանումը միաժամանակ դառնում է հենակետ ճանաչողության հետագա զարգացման համար։ Գիտության մեջ սահմանման որոշ յուրահատուկ դրսևորումներ, ինչպես նաև սահմանման որոշ գործողություններ ընդունված է անվանել սահմանման տեսակներ։ Երբ որպես տեսակային տարբերություն նշվում է օբյեկտի ծագումը, սահմանում կոչվում է գենետիկական (ծագումնաբանական) սահմանում (բնագիտության մեջ՝ օպերացիոնալ սահմանում, որի դեպքում նշվում են հասկացության առարկայի ստացման համար մտային կամ ռեալ գիտափորձի մեջ կատարվող գործողությունները և ընթացակարգը), որը դեդուկտիվ գիտություններում իրացվում է որպես ինդուկտիվ և ռեկուրսիվ։ Երբ հասկացությունը սահմանվում է հավասարության տիպի հարաբերության հիման վրա, դա կոչվում է սահմանում վերացարկման միջոցով։ Կոնկրետ բառի (ընդհանրապես նշանային արտահայտության) նշանակության բացահայտումը կոչվում է նոմինալ (անվանական) սահմանում, որի հետ հարաբերության մեջ սովորական սահմանում կոչվում է ռեալ սահմանում։ Նոմինալ սահմանմանը ժամանակակից տրամաբանության մեջ համապատասխանում են իմաստաբանական Սահմանում և շարահյուսական սահմանում։ Վերջինս (լայն իմաստով) կարելի է դիտել նաև որպես ծագումնաբանական սահմանման ենթատեսակ։ Այն գործողությունը, որի միջոցով հասկացության սահմանման փոխարեն մատնանշվում է (խոսքային կամ ոչ խոսքային միջոցներով) այդ հասկացությամբ նշվող օբյեկտը (հասկացության ծավալը), կոչվում է օստենսիվ սահմանում։
Տարբերվում են նաև բացահայտ և անբացահայտ, ոչ պրեդիկատիվ և այլ սահմանումներ։ Անբացահայտ սահմանման դեպքում (կարևորագույն տեղ ունի ձևական տեսություններում, հատկապես մաթեմատիկայում) ոչ թե ուղղակիորեն «տրվում է» հասկացության օբյեկտը, այլ ձևակերպվում են նրա հետ գործառության որոշակի կանոնները։ Հայ հին մտածողներից սահմանման հարցերով զբաղվել են Ղուկաս Վանանդեցին, Սիմեոն Ջուղայեցին, Հովհաննես Ջուղայեցին, Հովհան Որոտնեցին և ուրիշներ, առավել հանգամանորեն՝ Դավիթ Անհաղթը, ըստ որի «սահմանումը հակիրճ խոսք է, որը բացահայտում է ենթակա իրի բնությունը»։
Սակկարա

Սակկարա, գյուղատարածք Եգիպտոսում, մոտավորապես 30 կմ հարավ Կահիրեից:Նրանում գտնվում է հնագույն դամբարանադաշտը՝ կենտրոնը հնագույն թագավորության ՝ Մեմֆիսի։ Նրա անունը ծագում է մահացածների աստծո անունից — Սոկկարի։


== Դամբարանադաշտ ==
Մեմֆիսյան դամբարանադաշտի երկարությունը հյուսիսից հարավ  7 կմ է, լայնությունը՝ 500—1500 մետր։ Ընդհանուր բուրգերի թիվը  11-ն  են, մեծ մասամբ այդ բուրգերը պատկանում են փարավոն VI դինաստիային, նրանց հետ առանձնանում է փարավոն Տետիի, Պեպի I-ի և Պեպի II-ի հուղարկավորությունները։ Կենտրոնական շինությունը  աստիճանավոր  Ջոսերի բուրգերն են՝ փարավոն III դինաստիա, չնայած թագավորական հուղարկավորությունները կատարվել են այստեղ դեռևս II դինաստիայի ժամանակ,իսկ առաջին հուղարկավորությունը վերաբերում է I դինաստիայի ժամանակաշրջանին։
Չնայած Պեպի II փարավոնից հետո Սակկարայում թաղման արարողություն չեն կատարել, սակայն պակաս կարևոր անձանց հուղարկավորությունը շարունակվել են այստեղ վերջին ժամանակներից ընդհուպ մինչև հռոմեական ժամանակաշրջանը։ Նշանավոր ուզուրպատոր Խորեմխեբը կառուցել էր այստեղ դամբարան մինչև իր փարավոն դառնալը:Դամբարանադաշտի առանձնահատկություններից մեկը — Սերապեումն է, որի ճանապարհին հելլենիստական ժամանակաշրջանում դրված են եղել նշանավոր հունական փիլիսոփաների արձաններ։


== Պեղումներ ==

Պեղումները Սակկարայում տեղի են ունեցել մշտապես, պարբերաբար տանելով գործը Մարիետտ, տուն,որը պահպանված է անապատի հյուսիսային հատվածում։ Հսկայական համակարգը թաղված խցի աստիճանավոր բուրգի շրջակայքում, հայտնաբերվել է 1924թվականը։
1996 թվականի վերջին ֆրանսիական գիտարշավը ղեկավար Ալենա Զիվինի գլխավորությամբ հայտնաբերել է Թութանհամոնի կերակրող մոր՝ Մայայի դամբարանը։
Համաձայն գրառումների և նկարների, դամբարանում աշխատանքները շարունակվել են նաև Թութանհամոնի մահվանից հետո ։
2006 թվականին դամբարանադաշտի տարածքում բացվում է  Իմխոտեպայի թանգարանը։
2018 թվականանի հուլիսի 14-ին պեղումների ժամանակ Սակկարայի պատմական տարածաշրջանում հայտնաբերվել է արհեստանոց, որտեղ Հին Եգիպտոսի դարաշրջանում բալզամապատել են մահացածների՝ բարձրաստիճան [[Փարավոն]Փարավոնների] մարմինները։ Արհեստանոցում, 30մ խորության վրա, պահպանվել են բազմաթիվ հատուկ վիրաբուժական գործիքներ և տարրաներ՝ նյութերի մնացորդներով, որոնք օգտագործվել են մումիֆիկացիայի  ընթացքում:Սակկարայի դամբարանադաշտերից մեկում իտալացի հնագետների կողմից հայտնաբերվել է  պանիր՝ պատրաստված միաժամանակ այծի, ոչխարի և կովի կաթից, որը թվագրվում է մ.թ.ա. 1290թվականիցից մինչև 1213թվականը ժամանակաշրջանին:Բացի այդ պանրի մեջ հայտնաբերվել են բացիլներ, որոնք առաջացրել են միջերկրածովյան տենդ։
2018թվականի դեկտեմբերի 15-ին  հին Եգիպտոսում V դինաստիայի փարավոնների օրոք կառուցված տաճարում հայտնաբերվել է քահանաներից մեկի գերեզմանը,դամբարանի տարիքը կազմում է մոտավորապես 4,4 հազար տարի, երկարությունը  մոտ 10 մ է, բարձրությունը՝  3 մ:Գիտնականներին հաջողվել է որոշել հնագույն շրջանի սպասավորի պաշտամունքը։ նրան անվանել են Վախ- Տի ։


== Ծանոթագրություններ ==


== Արտաքին հղումներ ==
Саккара на Wikimapia
http://www.egyptology.ru/sites/Saqqara.htm
«Саккара»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Ֆալեյ

Ֆալեյ   (գերմ.՝ Valley), կոմունա Գերմանիայում, Բավարիա երկրամասում։
Ենթարկվում է Վերին Բավարիա երկրամասին։ Գտնվում է Միսբախ շրջանում։ Բնակչությունը 2970 մարդ տարածքը 49,02 կմ²։ Պաշտոնական կոդ՝ 091 82 133:
Կոմունան ստորաբաժանվում է 19 գյուղական շրջանների։


== Ծանոթագրություններ ==


== Արտաքին հղումներ ==
Պաշտոնական կայք
Պարող փերիներ

«Պարող փերիներ» (շվեդերեն՝ Älvalek), շվեդ նկարիչ Ավգուստ Մալմստրյոմի (1829-1901) կտավը՝ ստեղծված 1866 թվականին։ Նկարում պատկերված են լուսնի լույսով ողողված ջրի մակերեսին պարող փերիներ։


== Նկարագրություն ==
Մարգագետնում մթնշաղին պարող փերիները հավաքվում են ռոմանտիկ բնապատկերում. նրանցից մեկը թեքվում է ջրի մեջ տեսնելու իր պատկերը։ Այս երևակայական նկարը պատկերում է փերիների վերածվող առավոտյան մառախուղը՝ ինչպես անսանձ բնության ոգիները։ Փերիները նուրբ են, նրբագեղ, զգայուն, բայց նաև քմահաճ, հեշտությամբ վիրավորվող, եթե իրենց հետ լավ չեն վարվել։ Շվեդական ժողովրդական ավանդույթներում մարդիկ զգուշացել են էլֆերից, քանի որ նրանք կարող էին վտանգավոր լինել նրանց համար, ովքեր զգույշ չէին իրենց հետ։ Սկանդինավյան դիցաբանության մեծ թաքնված մարդիկ տեղական բանահյուսությունում փրկվել են որպես գեղեցիկ երիտասարդ կանայք, որոնք ապրում են լեռներում, անտառներում և քարերի թմբերում։ Ռոմանտիկ արվեստի և գրականության մեջ էլֆերը սովորաբար պատկերված են բաց գույնի մազերով, սպիտակ հանդերձով և գարշելի, երբ վիրավորված են։
Սկանդինավյաններն օգտագործել են λvkors (էլֆ խաչ), որը փորագրված է շենքերի կամ այլ առարկաների վրա, պաշտպանելու իրենց և ընտանի անասուններին չար էլֆերից։
Ավգուստ Մալմստրյոմի «Պարող փերիներ» կտավը ճանաչված աշխատանք է իր հայրենիքում։ Շվեդիայի գեղարվեստի թագավորական ակադեմիայի պրոֆեսոր Մալմստրյոմը շվեդ այն արվեստագետներից էր, ով ձգտում էր ստեղծել շվեդական արվեստ։ Նա օգտագործում էր ինչպես սկանդինավյան դիցաբանության թեմաներ, այնպես էլ ժողովրդական բանահյուսության, և նրա կտավներում հաճախ պատկերված էին փերիներ և բնության այլ էակներ։


== Ծանոթագրություններ ==
(8258) 1982 RW1

(8258) 1982 RW1, աստերոիդ աստերոիդների հիմնական գոտում։ Հայտնաբերվել է 1982 թվականի սեպտեմբերի 15-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,314169 ա. մ., առավելագույնը մոտենում է 1,8883 ա. մ. հեռավորության վրա և հեռանում 2,7401 ա. մ.։ Արեգակի շուրջ մեկ ամբողջական պտույտ է կատարում 1285,85 երկրային օրվա ընթացքում, իր ուղեծրով շարժվելով միջինում 0,27997 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8258) 1982 RW1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էսպառագոսա դե Լարես

Էսպառագոսա դե Լարես  (իսպ.՝ Esparragosa de Lares), քաղաք և մունիցիպալիտետ Իսպանիայում, մտնում է Բադախոս նահանգի, ինչպես նաև Էստրէմադուրա ինքնավար մարզի մեջ։ Մունիցիպալիտետը գտնվում է Լա-Սփբերխիյա շրջանում։ Տարածքը ՝ 209 կմ²։ Բնակաչությունը ՝ 1031 մարդ (2010 թվականի տվյալներով )։ Վարչական կենտրոնից հեռավորությունը 170 կմ է։


== Բնակչություն ==


== Ծանոթագրություններ ==
(8975) Ատթիս

(8975) Ատթիս (անգլ.՝ Atthis), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,410321 ա. մ., առավելագույնը մոտենում է 2,1045 ա. մ. հեռավորության վրա և հեռանում 2,7161 ա. մ.։ Արեգակի շուրջ մեկ ամբողջական պտույտ է կատարում 1366,82 երկրային օրվա ընթացքում, իր ուղեծրով շարժվելով միջինում 0,263385 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,84° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8975) Ատթիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շարունակականության սկզբունք

Շարունակականության սկզբունք (ֆր.՝ principe de continuité)` բնափիլիսոփայության սկզբունքն է, համաձայն որի բնության մեձ փոփոխությունները կատարվում են աստիճանաբար։


== Ծագում ==
Շարունակականության գաղափարը գալիս է դեռևս Արիստոտելի ժամանակներից։ Գործածել է նաև Իսահակ Նյուտոնը։ Գաղափարն իրենց աշխատանքներում կիրառել են նաև Կարլ Լինեյը և Չարլզ Դարվինը։ Շարունակականության սկզբունքն իր աշխատություններում վիճարկել է Հեգելը, ապա նաև դա արվել է քվանտային ֆիզիկայում


== Natura non facit saltus ==
Այս սկզբունքը բնորոշող լատիներեն "Natura non facit saltus" («Բնությունը ցատկեր չի անում») արտահայտությունն առաջին անգամ գործածել է Գոթֆրիդ Վիլհելմ Լայբնիցը։


== Աղբյուրներ ==
http://tel.archives-ouvertes.fr/docs/00/05/79/55/PDF/TheseJ.Lassegue.pdf


== Տե'ս նաև` ==
Լատիներեն արտահայտությունների ցանկ «N»


== Ծանոթագրություններ ==
Հերսե (արբանյակ)

Հերսե (հուն․՝ Ἕρση), Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է աստղագետների խմբի կողմից, որը ղեկավարում էր Բրետ Գլեդմանը, հայտնաբերման մասին հայտնվել է 2003 թվականին, սկզբում արբանյակը ստացել է S/2003 J 17 ժամանակավոր անվանումը։
Հերսեն ունի մոտ 2 կմ տրամագիծ, և պտտվում է Յուպիտերի շուրջ միջինում 23 097 000 միլիոն կմ հեռավորության վրա, 715,4 օրվա ընթացքում։ Արբանյակի ուղեծրի թեքումը կազմում է 164,2° խավարածրի հարթության նկատմամբ (161° Յուպիտերի հասարակածի նկատմամբ), իսկ էքսցենտրիսիտետը 0,200 է։
Հերսեն պատկանում է Կարմեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 23 - 24 գիգամետր միջակայքում, իսկ ուղեծրի թեքումը մոտ 165° է։
Արբանյակի անունը տրվել է 2002 թվականի հոկտեմբերին, այն անվանվել է Հունական դիցաբանության ցողի աստվածուհի Հերսեի անունով, ով Զևսի և Սելենեի դուստրն էր։ 2019 թվականին նույն դիցաբանական կերպարի անունով է անվանվել նաև Յուպիտերի LXXI - Հերսա արբանյակը։


== Տես նաև ==
Յուպիտերի արբանյակներ


== Ծանոթագրություններ ==
Նիժեգորոդկա (այլ կիրառումներ)

Նիժեգորոդկա, կարող է վերաբերել՝

Նիժեգորոդկա - գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Նիժեգորոդկա - գյուղ Ռուսաստանի Կեմերովոյի մարզի Լենինսկ-Կուզնեցկի շրջանի կազմում։
Խեներալ Կարերա (նահանգ)

Խեներալ Կարերա (իսպ.՝ Provincia de General Carrera), նահանգ Չիլիի Այսեն տարածաշրջանում։ Վարչական կենտրոնն է Չիլե Չիկո քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Խեներալ Կարերան հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 2 համայնք.

Չիլե Չիկո
Ռիո Իբանես


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 6 921 մարդ, բնակչության խտությունը կազմում է 0, 56 մարդ/կմ²։
Խեներալ Կարերա նահանգի տարածքի ընդհանուր մակերեսը կազմում է 12 406, 5 կմ²։


== Տես նաև ==
Չիլիի վարչական բաժանում


== Ծանոթագրություններ ==


== Արտաքին հղումներ ==
Խեներալ Կարերա նահանգի պաշտոնական կայքը (իսպ.)
Տուրմինսկոե

Տուրմինսկոե (ռուս.՝ Турминское), գյուղ Ռուսաստանի Թաթարստան հանրապետության Կայբիցկի շրջանի կազմում։
Բնակչությունը 2010 թվականին գրանցված տվյալներով կազմում էր 187 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոբեր Դելոնե

Ռոբեր Դելոնե (ֆր.՝ Robert Delaunay, ապրիլի 12, 1885(1885-04-12)[…], Փարիզ - հոկտեմբերի 25, 1941(1941-10-25)[…], Մոնպելիե[…]), ֆրանսիացի նկարիչ։
Սկզբնական շրջանում կրել է նեոիմպրեսիոնիզիմ ազդեցությունը («Լուսնի աշտարակները»), իսկ Պ․ Սեզանի գեղագիտությունը նրան մղել է մոնումենտալ ոճի ստեղծման («Սան-Սներեն եկեղեցին»)։ Մասնակցել է կուբիստների շարժմանը և ստեղծել «Փարիզ քաղաքը» (1911-1912 թվականներ) կոմպոզիցիոն մեծածավալ կտավը։ 1912-1913 թվականներին կատարել է «Շրջանագծային ձևեր» նկարաշարը, որը Ֆրանսիայում վերացական նկարչության առաջին դրսևորումներից է։ Դրանք թիրախի ձևով պարզ գունային շրջանագծեր են։ Դելոնեի ստեղծագործությունների դինամիզմը և տեսական հոդվածները ազդել են ժամանակակից մոդեռնիստական արվեստի վրա։


== Ծանոթագրություններ ==
Նեֆերտարի

Նեֆերտարի Մերի-են-մուտ («Նեֆերտարի» նշանակում է հրաշալի ուղեկից, «Մերիտենմուտ»՝ Մուտի (աստվածուհի) սիրելի, մոտ մ. թ. ա. 1300, Ախմիմ, Akhmim, Sohag Governorate, Եգիպտոս - մոտ մ. թ. ա. 1255, Կայսրուհիների Հովիտ, Լուքսոր, Եգիպտոս), Ռամզես II - ի առաջին կինը, փարավոնի գահակալման առաջին տարուց սկսած համարվել է գլխավոր կայսրուհի։


== Ծագումնաբանություն ==
Կայսրուհու ծագման մասին գրեթե ոչինչ հայտնի չէ, այնուամենայնիվ նա անվանվում է «ազնվական տիկին» կամ «ժառանգական ազնվական», այսինքն՝ շատ նշանավոր տիկին՝ ծննդով պատկանելով պալատական ընտանիքներից մեկին։ Ըստ որոշ տվյալներով նա պատկանել է XVIII դինաստիայի նախավերջին փարավոնի Այ ընտանիքին, այս փաստը, հավանաբար գաղտնի էր պահվում, քանի որ փարավոն–բարենորոգիչ Էխնաթոնի հետ ազգակցական կապը կարող էր վարկաբեկել կայսրուհուն։


== Կյանքի նկարագրություն ==
Եգիպտոսի և խեթական պետության միջև մ. թ. ա. 1269 թվականին խաղաղության համաձայնագիր կնքվելուց հետո, ըստ երևույթին, ակտիվորեն մասնակցելով երկրի քաղաքական կյանքին, հաստատել է նամակագրական կապ խեթական կայսրուհի Պուդուհեպայի հետ։


== Հուշարձաններ ==

Պահպանվել են մեծ թվով հուշարձաններ նվիրված կայսրուհի Նեֆերտարիին՝

Նա պատկերված է փարավոնի կողքին Լուքսորի սյան հակառակ կողմում՝ արձանագրությունների կողքին, որը թվագրում է Ռամզեսի կառավարման երրորդ տարին։ Կայսրուհին մշտապես պատկերվում էր ամուսնու հսկայական արձանների կողքին, քանի դեռ նրան չէին փոխարինել արքայադստրերը՝ նրա մահից հետո դառնալով կայսրուհի (Բինտանատ և Մերիտ-Ամոն)։
Հրաշալի հարդարված, բայց շատ վնասված Նեֆերտարիի արձանը պահվում է Բրյուսելում։
Նա ցուցադրված է Թուրինի թանգարանում կանգնած Ռամզեսի հայտնի պատկերաքանդակի կողքին։
Ենթադրվում է, որ Նեֆերտարիին է պատկերում նաև Բեռլինի թանգարանի «անհայտ» թագուհու արձանը։


== Գրականություն ==
Անգլալեզու

Mc Donald J. House of Eternity: the Tomb of Nefertari. - London, 1996.
Kitchen K. Pharaoh Triumphant. The Life and Times of Ramesses II. - Warminster, 1982, p. 99.
Michael E. Habicht, Raffaella Bianucci, Stephen A. Buckley, Joann Fletcher, Abigail S. Bouwman, Lena M. Öhrström, Roger Seiler, Francesco M. Galassi, Irka Hajdas, Eleni Vassilika, Thomas Böni, Maciej Henneberg, Frank J. Rühli: Queen Nefertari, the Royal Spouse of Pharaoh Ramses II: A Multidisciplinary Investigation of the Mummified Remains Found in Her Tomb (QV 66). In: PLOS ONE. vom 30. November 2016, doi:10.1371/journal.pone.0166571.


== Ծանոթագրություններ ==


== Արտաքին հղումներ ==
Սոլկին Վ. Վ. Հին եգիպտական քաղաքակրթություն Ռամեսսիդների դարաշրջանում մ.թ.ա. 2000
Հարին Ս. Ս. Նեֆերտարի - Ռամզես II - ի կինը
Ամենապայծառ աստղերի ցանկ


== Ամենապայծառ աստղերի ցանկ ==
Ցանկում ներառված են օպտիկական դիապազոնում ըստ տեսանելի աստղային մեծության Երկրից դիտվող ամենապայծառ աստղերը։ Կրկնակի աստղերի համար տրված է գումարային աստղային մեծությունը։


== Ռասել Հերցշպրունգի դիագրամա ==


== Ծանոթագրություններ ==


== Արտաքին հղումներ ==
300 ամռնապայծատ աստղերի ցանկ (անգլ.) (տվյալները ներկայացված են 1997 թվականի «Hipparcos» կատալոգի համապատասխան)
26 ամենապայծառ աստղեր Archived 2014-08-25 at the Wayback Machine. (անգլ.) (1989 թվականի տվյալներ)
25 Brightest Stars, as Seen from the Earth
The Brightest Stars at An Atlas of the Universe
The Magnitude system (անգլ.)
About stellar magnitudes
Աստղագիտական ժամացույց

Աստղագիտական ժամացույցը չի առանձնանում ո'չ իր նշանակությամբ, ո'չ էլ սովորական ժամացույցներից կառուցվածքային տարբերությամբ։ Նրանցից պահանջվում է միայն չափազանց ճիշտ ընթացք, ինչին հասնելու համար աստղագիտական ժամացույցներում ավելացվում են սովորական ժամացույցների համար խիստ թանկ սարքավորումներ։
Գլխավոր սարքավորումներից մեկը ազդազերծում է ջերմային ազդեցությունը։ Սովորական ժամացույցը, գրպանի կամ պատի ժամացույցները ջերմաստիճանի անկումից շտապում են և ետ են մնում նրա բարձրացումից։ Ճոճանակով ժամացույցներում տեղադրվում է ազդազերծ ճոճանակ, զսպանակավոր ժամացույցներում կամ ժամանակաչափերում` խրոնոմետր (ռուս.՝ хронометр) :
Երբեմն աստղագիտական ժամացույց անվան տակ հասկանում են բարդ գործիքներ, որոնք, ցույց տալով օրվա ժամը, ցույց են տալիս նաև մոլորակների և Լուսնի ընթացքը, մակընթացությունն ու տեղատվությունը, շարժական տոները, երկնային տարբեր երևույթներ, մասնավորապես արևի և լուսնի խավարումները, նահանջ տարիները և այլն հատուկ մեխանիկական սարքավորումների միջոցով։
Այսպիսի ժամացույցների կառուցումը պահանջում է մեխանիկական մեծ արվեստ և ոչ քիչ աստղագիտական գիտելիքներ։ Այդ կարգի առավել նշանակալից ժամացույցներ ստեղծել է Ռիչարդ Ուոլինգֆորդցին 14-րդ դարում (Անգլիա) և Դասիպոդը 15-րդ դարում Ստրասբուրգի տաճարի համար։ Ռիչարդ Ուոլինգֆորդցու ժամացույցները չեն պահպանվել, բայց գոյություն ունի դրանց մանրամասն նկարագրությունը։ Վարպետ Շվիլգեն Ստրասբուրգում վերափոխում է Դասիպոդի ժամացույցը, և այդ նոր տեքով այն գտնվում է տաճարում։ Այդ կարգի ավելի պարզ ժամացույցներ գտնվում են Մայնցում։
Սակայն նմանատիպ բարդ սարքավորումների պրակտիկ օգուտը բավականին սահմանափակ է և չի ծախսածածկում դրանց ստեղծման վրա արված հսկայական աշխատանքը։ Աստղագետի համար ավելի հարմար է աշխատել երկնային երևույթները ներկայացնող էֆեմերիդներով՝ աստղագիտական օբյեկտների աղյուսակով։


== Հայտնի աստղագիտական ժամացույց ==
Այժմ աշխարհում աստղագիտական ժամացույց ստեղծող վարպետների թիվը շատ քիչ է։


=== Աշխարհում ===
Ջովաննի Դոնդիի ժամացույցը
Լիոնի աշտարակի ժամացույցը
Ստրասբուրգի տաճարի
Փարիզի աշտարակի ժամացույցը
Լյուբեկի եկեղեցու ժամացույցը
Բեզանսոնի աշտարակի ժամացույցը
Շտրալզունդի սբ. Նիկոլասի եկեղեցու ժամացույցը


== Արտաքին հղումներ ==
http://www.clockmaker.ru/super_clock.htm Archived 2016-03-12 at the Wayback Machine.
Կիրիլ Հոլլանդ

Կիրիլ Հոլլանդ (ծնյալ՝ Կիրիլ Ուայլդ, հունիսի 5, 1885(1885-06-05), Չելսի, Կենսինգտոն և Չելսի, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն - մայիսի 9, 1915(1915-05-09), Festubert), ռազմական գործիչ։
Օսկար Ուայլդի և Կոնստանս Լլոյդի երկու որդիներից ավագն ու Վիվիեն Հոլլանդի եղբայրը։


== Կյանք ==
Ըստ նրա եղբոր՝ Վիվիեն Հոլլանդի «Օսկար Ուայլդի որդին» (1954) ինքնակենսագրականի՝ Օսկարը նվիրված և սիրող հայր էր իր երկու որդիների համար։ Նրանք ունեցել են համեմատաբար երջանիկ մանկություն։ Սակայն 1895 թվականին Օսկարի դատապարտումից և անպարկեշտության համար բանտարկվելուց հետո նրանց մայրը որոշել է ընտանիքը դուրս բերել ուշադրության կենտրոնից։
Նա ընդունել է Հոլլանդ ազգանունը ինչպես տղաների, այնպես էլ իր համար, որպեսզի պաշտպանվեն նրանց հանրային հետաքրքրասիրությունից։ Նա տղաների հետ տեղափոխվել է Շվեյցարիա և նրանց ընդունել Գերմանիայի անգլիախոս գիշերօթիկ դպրոց։ Օսկար Ուայլդը մահացել է 1900 թվականին․ նրա որդիներից ոչ մեկը չի տեսել նրան բանտարկվելուց հետո։ Երբ նրան ազատ են արձակել, նա մեկնել է Ֆրանսիա և այլևս երբեք չի ապրել Անգլիայում կամ Իռլանդիայում։
1899 - 1903 թվականներին Կիրիլը հաճախում էր Ռադլիի քոլեջը, որն Օքսֆորդշիրի բարձր մակարդակի պետական դպրոց էր։ Դպրոցն ավարտելուց հետո  Վուլիջի Թագավորական ռազմական ակադեմիայում դարձել է Gentleman Cadet:
1905 թվականի դեկտեմբերի 20-ին Հոլանդը նշանակվել է թագավորական դաշտային հրետանու կրտսեր լեյտենանտ։ 1908 թվականի դեկտեմբերի 20-ին նրան տրվել է լեյտենանտ կոչում և նա մոտ երեք տարի ծառայել է Միացյալ Թագավորությունում։ Հետո նրն տեղափոխել են Հնդկաստան, որտեղ ծառայել է 1911 թվականի սեպտեմբերից մինչև 1914 թվականը Սեկունդերբադի No. 9 զինամթերքի ստորաբաժանումում։ Նրան կապիտանի կոչում են տվել 1914 թվականի հոկտեմբերի 30-ին։


== Մահ ==
Երբ սկսվել է Առաջին համաշխարհային պատերազմը, կապիտան Հոլլանդը ծառայում էր մայրցամաքում գտնվող բրիտանական ուժերում։ 1915 թվականի մայիսի 9-ին մասնակցել է Նեվե-Չապելի համար մղվող մարտին։ Ֆեստուբերտի ճակատամարտի ժամանակ, Ֆրանսիայում սպանվել է գերմանացի դիպուկահարի կողմից։ Թաղված է Ֆրանսիայի Ռիչբուրգ-լ՛Ավուե քաղաքում գտնվող Սբ Վաաստ ռազմական գերեզմանատանը։


== Ծանոթագրություններ ==


== Արտաքին հղումներ ==
Wilde children Archived 2015-11-10 at the Wayback Machine.
Մեծ Տայդոն

Մեծ Տայդոն (ռուս.՝ Большой Тайдон), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տայդոն գետի ձախ ափին՝ 87 կմ հեռավորության վրա։ Գետի երկարությունը 22 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պերվոմայսկոե (ավան, Պուտիվիլի շրջան)

Անվան այլ կիրառումների համար տե՛ս՝ ՊերվոմայսկոեՊերվոմայսկոե (ուկրաիներեն՝ Первомайське), ավան Ուկրաինայի Սումիի մարզի Պուտիվիլի շրջանում։
1988 թվականի տվյալներով Պերվոմայսկոե ավանում բնակվում էր 10 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ուկրաինական դիրեկտորիա

Ուկրաինայի Ժողովրդական Հանրապետության դիրեկտորիա (ուկրաիներեն՝ Директорія Української Народної Республіки), ժամանակավոր կոլեգիալ պետական հեղափոխական հանձնաժողով Ուկրաինայի Ժողովրդական Հանրապետությունում (1918-1920)։ Կազմել են ուկրաինական ազգայնական կուսակցությունների պարագլուխները 1918 թվականի նոյեմբերի 14-ին, Բելայա Ցերկովում։
Նախագահն էր Վոլոդիմիր Վիննիչենկոն (մինչև 1919 թվականի փետրվարը), զորահրամանատարը՝ Ս․ Վ․ Պետոլյուրան։ 1918 թվականի դեկտեմբերի 14-ին դիրեկտորիայի զորքերը գրավեցին Կիևը։ Արտաքին քաղաքականության մեջ Ուկրաինական դիրեկտորիան կողմնորոշվում էր դեպի Անտանտը։ 1919 թվականի հունվարի 16-ին պատերազմ հայտարարեց Խորհրդային Ռուսաստանին։ Ուկրաինական դիրեկտորիան համաձայնեց դաշինք կնքել գեներալ Անտոն Դենիկինի հետ և խորհրդային իշխանության դեմ պայքարի նպատակով ստեղծել 300 հազարանոց բանակ։
1919 թվականի հունվար-ապրիլին Ուկրաինայի խորհրդային զորքերը և ապստամբները պարտության մատնեցին դիրեկտորիայի հիմնական զինված ուժերին։ Ուկրաինական դիրեկտորիայի անդամները հեռացան Կիևից, ապա Վիննիցայից։ Օգտվելով Ուկրաինայի վրա Դենիկինի հարձակումից՝ Ուկրաինական դիրեկտորիայի զորքերը գալիցիական կորպուսի հետ 1919 թվականի օգոստոսի 30-ին ներխուժեցին Կին, սակայն օգոստոսի 31-ին դենիկինյան զորքերի կողմից դուրս մղվեցին քաղաքից։
Հրաժարվելով Պետլյուրայի հետ համաձայնությունից՝ Դենիկինը 1919 թվականի հոկտեմբերին պարտության պետլյուրականներին։ Վարշավա հեռացած Պետլյուրան Ուկրաինական դիրեկտորիայի անունից պայմանագիր կնքեց լեհական կառավարության հետ խորհրդային երկրի դեմ համատեղ պատերազմի վերաբերյալ։ 1920 թվականի լեհա-խորհրդային պատերազմի ավարտից և պետլյուրականներ լիակատար պարտությունից հետո, Պետլյուրայի հրամանով 1920 թվականի նոյեմբերին Ուկրաինական դիրեկտորիան ցրվեց։
Մոնքիերո

Մոնքիերո (իտալերեն՝ Monchiero), կոմունա Իտալիայում՝ Պիեմոնտ մարզի Կունեո գավառում։
Բնակչությունը 586 մարդ է (2008 թվականի տվյալներով)։ Բնակչության խտությունը 147 մարդ/կմ² է։ Տարածքը՝ 4։ Փոստային ինդեքս՝ 12060։ Հեռախոսային կոդ՝ 0173։ Բնակավայրի հովանավորն է համարվում Սան Ֆեդել դա Սիգմարինգեն։


== Ժողովրդագրություն ==
Բնակչության թվաքանակի փոփոխությունները.


== Կոմունային վարչակազմ ==
Հեռախոսահամար՝ 0173 792105
Էլեկտրոնային հասցե՝ monchiero@ruparpiemonte.it
Պաշտոնական կայք՝ http://www.comune.monchiero.cn.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Օդերի Ֆրանկֆուրտ

Օդերի Ֆրանկֆուրտ (գերմ.՝ Frankfurt (Oder)), քաղաք Գերմանիայի Բրանդենբուրգ երկրամասում, Օդեր գետի նավահանգստի վրա։
Բնակչությունը 60,3 մարդ է (ըստ 2010 թվականի դեկտեմբերի 31-ի տվյալների)։ Զբաղեցնում է 147,61 կմ² տարածք։ Պաշտոնական կոդ՝ 12 0 53 000։


== Աշխարհագրություն ==
Ֆրանկֆուրտը գտնվում է Օդերի ձախ կողմում, որն էլ բաժանում է Լեհաստանից։


== Պատմություն ==
Հիմնադրվել է XIII դարում։ 1430 թվականին նա միացավ Գանզեիսկի լիգային, իսկ XIX դարում, մեծ դեչ է խաղացել պրուսական առևտրում, քանի որ գտնվում էր Պոզնանի ր Բեռլինի միջև։ Քաղաքը շատ է վնասվել երկրորդ համաշխարհային պատերազմի ժամանակ, և հետագայում վերակառուցվել է։
1998 թվականին հունիսի 1-ին հրեական համայնքն պաշտոնապես գոյություն ուներ, որի անդամները ներգաղթել էին նախկին ԽՍՀՄ-ից։


== Ժողովրդագրություն ==


== Հիմնական պատմական հուշարձանները ==
Տիրամոր Գոտիկ եկեղեցին (գերմ.՝ Marienkirche)
Ֆռանցիսկո վանքի եկեղեցին (գերմ.՝ Nikolaikirche)


== Տնտեսություն ==
Մեքենայաշինություն, տեքստիլ, փայտամշակման, սննդի արդյունաբերություն։


== Կրթություն ==
Քաղաքում կա  Եվրոպական համալսարան՝ Վիադրինա։


== Սպորտ ==
Քաղաքում հիմնված ֆուտբոլային ակումբը՝ «Վիկտորիա»։


== Պատկերասրահ ==

		
		
		
		
		
		
		
		
		
		
		
		
		


== Արտաքին հղումներ ==
Stadt Frankfurt (Oder)
Россия возвратила Германии витражи церкви Святой Марии (Marienkirche)
Offizielle Website der Stadt Frankfurt (Oder)
Website des Stadtarchivs
Website des Ortsteils Güldendorf (bis 1937 Tzschetzschnow)
Website des Heimatvereins Kliestow e. V.
Frankfurt an der Oder հոդվածը Curlie-ում (ըստ DMOZ-ի)
Website des Projektes Stolpersteine Frankfurt (Oder)
www.zentrum-ffo.de – Umfangreiche Informationen über die Frankfurter Innenstadt


== Ծանոթագրություններ ==
Ինտելիպեդիա

Ինտելիպեդիա (անգլ.՝ Intellipedia), փակ տեղեկատվական համակարգ ԱՄՆ-ի հետախուզական միությունում՝ տվյալների փոխանակման համար։
Ինտելիպեդիան ստեղծվել է 2005 թվականի վերջին պիլոտային նախագծի տեսքով, իսկ պաշտոնապես գործարկվել է 2006 թվականի ապրիլին։ Իրենից ներկայացնում է կորպորատիվ վիքի, որը գործում է Joint Worldwide Intelligence Communications System (JWICS), SIPRNet և Intelink-U ցանցերում։ Ինտելիպեդիայում տեղադրված տեղեկատվության գաղտնիության մակարդակը տարբերվում է «խիստ գաղտնի», «գաղտնի» և  «ոչ գաղտնի (միայն պաշտոնական օգտագործման համար)»։ Համակարգը բաց չէ հասարակության համար, Ինտելիպեդիայի տեղեկատվությունն օգտագործվում է ԱՄՆ հետաքննչական 16 գործակալությունների համապատասխան մուտքի իրավունք ունեցող աշխատակիցների և այլ կազմակերպությունների կողմից՝ ազգային անվտանգությունն ապահովելու համար, այդ թվում՝ Միասնական ռազմական հրամանատարության համար։
Ինտելիպեդիա Ազգային հետախուզության տնօրենի ղեկավարման նախագիծը, որի գլխավոր գրասենյակը գտնվում է Մերիլենդ նահանգի Ֆորթ Միդ կառույցում։ Ինտելիպեդիան պարունակում է տվյալներ շրջանների, անձանց և այլ հարցերի վերաբերյալ, որոնք հետաքրքրություն են ներկայացնում ԱՄՆ հետախուզական միության համար։ Ինտելիպեդիան գործում է նույն MediaWiki շարժիչով, որն օգտագործում է նաև Վիքիպեդիան։ ԱՄՆ հետախուզական միության որոշ ներկայացուցիչներ կարծում են, որ Ինտելիպեդիայի ստեղծումը հիմնովին կփոխի իրենց միության մշակույթը։
Համակարգի գաղտնի մասը, որը միացած է SIPRNet ցանցին, մեծ մասամբ օգտագործվում է Պաշտպանության նախարարության և Պետական դեպարտամենտի այն աշխատակիցների կողմից, որոնք իրենց ամենօրյա աշխատանքի ընթացքում չեն օգտագործում խիստ գաղտնի նյութեր JWICS ցանցից։ Ինտելիպեդիայի ոչ գաղտնի մասի օգտատերերն աշխատում են հեռավոր աշխատավայրերում՝ VPN-ի միջոցով, ի հավելումն իրենց սովորական աշխատանքային կայաններին։ OSINT-ի օգտատերերը փոխանակվում են տեղեկատվությամբ ոչ գաղտնի ցանցերի միջոցով։


== Ծանոթագրություններ ==


== Արտաքին հղումներ ==
Ինտելիպեդիայի պաշտոնական կայք
Ինտելիպեդիայի մասին հիշատակում ռուսական նորություններում
Չյորնայա Ռեչկա (գյուղ, Վսևոլոժսկի շրջան)

Չյորնայա Ռեչկա (ռուս.՝ Чёрная речка), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուբեն Կարապետյան (դերասան)

Անվան այլ կիրառումների համար տե՛ս՝ Ռուբեն Կարապետյան (այլ կիրառումներ)Ռուբեն Ցոլակի Կարապետյան (հոկտեմբերի 24, 1947(1947-10-24), Երևան, Հայկական ԽՍՀ, ԽՍՀՄ - փետրվարի 9, 2022(2022-02-09)), հայ դերասան, ՀՀ վաստակավոր արտիստ (2004)։


== Կենսագրություն ==
Ռուբեն Կարապետյանը ծնվել է 1947 թվականի հոկտեմբերի 24-ին։ 1970 թվականին ավարտել է Երևանի գեղարվեստա-թատերական ինստիտուտի դերասանական ֆակուլտետը՝ Զավեն Տատինցյանի արվեստանոցը։ 1972 թվականից աշխատում է Երևանի Հրաչյա Ղափլանյանի անվան պետական դրամատիկական թատրոնի դերասան։


== Ներկայացումներ ==
Աբիսողոմ աղա - «Կատակերգություն»
Բանտապահ - «Մոռանալ Հերոստրատին»
Մարտինե - «Չաո»
Ատելիո - «Ցիլինդր»
Կապուլետ - «Ռոմեո և Ջուլիետ»
Կլավդիոս- «Համլետ»
Պոնտիոս Պիղատոս - «Հիսուս Նազովրեցին և նրա երկրորդ աշակերտը»
Բանքո - «Մակբեթ»


== Ֆիլմեր ==
«Սպիտակ ափեր»
«Սպիտակ գիշեր կույր առաքյալի համար»
«Ձայն բարբառո»
«Գագաթ»


=== Հեռուստասերիալ ===
«Բացի՛ր աչքերդ»


== Մրցանակներ ==
ՀԹԳՄ Պետրոս Ադամյան մրցանակ, 2004
ՀՀ վաստակավոր արտիստ, 2004
ՀԹԳՄ ոսկե մեդալ, 2007,2011


== Ծանոթագրություններ ==


== Արտաքին հղումներ ==
Ռուբեն Կարապետյանի մասին ԵԴԹ կայքում Archived 2016-03-10 at the Wayback Machine.
Բզնունի

Բզնունի, հայկական ազգանուն։


== Ազգանունը կրողներ ==
Արտավազդ Խաչատուրի Բզնունի (1901-1965), պետական գործիչ։
Լևոն Սիմոնի Բզնունի (1901-1967), բանաստեղծ։
Վարազդատ Իսրայելի Բզնունի (1908-1983), բանաստեղծ։


== Տես նաև ==
Բզնունիներ
Բզնունյան


== Ծանոթագրություններ ==
Ուլրիքեն (լեռ)

Ուլրիքեն (նորվ.՝ Ulriken), լեռ Նորվեգիայում։ Այն գտնվում է Բերգենի՝ Նորվեգիայի մեծությամբ երկրորդ գաղաքի հարակից տարածի Բերգենի յոթ լեռներ (նորվ.՝ De syv fjell) համակարգի կազմում։ Ուլրիքենի բարձրությունը ծովի մակարդակից կազմում է 643 մետր (ըստ այլ աղբյուրների 642 մետր կամ 640 մետր։ Լեռան գագաթին գտնվում է հեռուստատեսային և ռադիոսփռման աշտարակները, ինչպես նաև սրճարան և դիտակետեր՝ հեռադիտակներով զինված։


== Զբոսաշրջային երթուղիներ ==

Դեպի Ուլրիքենի կատար կարելի է հասնել Ուլրիքսբանեն (նորվ.՝ Ulriksbanen) ճոպանուղով։ Մինչև դրա ստորին հատված կարելի է հասնել ավտոբուսով Բերգենի կենտրոնից։ Մինչև գագաթ կարելի է բարձրանալ նաև ոտքով, սակայն հետիոտների համար ճանապարհները հստակ գծանշված չեն։ Լավ եղանակին Ուլրիքենի գագաթից բացվում է հիանալի տեսարան դեպի Բերգեն քաղաքը, ինչպես նաև հարակից ֆյորդերը, լեռներն ու կղզիները։
Ուլրիքենից արևելք սկսվում է քարապատ-լեռնային մի տեղանք, որի անվանումն է Վիդդեն (նորվ.՝ Vidden): Ամենահայտնի զբոսաշրջային-սպորտային երթուղիներից մեկն է համարվում այդ լեռնային տեղանքից դեպի Ֆլյոյեն (նորվ.՝ Fløyen) ճանապարհը, որը վեր է խոյանում քաղաքի կենտրոնի դիմաց։ Այս երթուղին զբաղեցնում է մոտավորապես 4-ից 5 ժամ և հասնում է մինչև այդ լեռնազանգվածի ամենաբարձր գագաթը՝ Սթորֆյելլեթ (նորվ.՝ Storfjellet, թարգմանաբար այն բառացի լինում է «մեծ լեռ»), որի բարձրությունը ծովի մակարդակից հասնում է շուրջ 662 մետրի (ըստ այլ աղբյուրների այն կազմում է 673 մետր):


== Թունելներ ==
Ուլրիքեն լեռան հյուսիսային հատվածի տակով անցնում է Նորվեգիայի ամենաերկար երկաթուղային թունելներից մեկը, որը կոչվում է Ուլրիքսթունելեն (նորվ.՝ Ulrikstunnelen): Վերջինիս երկարությունը կազմում է 7670 մետր։ Այն միացնում է Բերգեն և Արնա բնակավայրերի երկաթուղային կայարանները։ Ուլրիքսթունելեն շահագործման է հանձնվել 1964 թվականի։ Այս երկաթգծով են երթևեկում նաև Օսլո-Բերգեն գնացքները։ Ներկայիս դրությամբ այն ունի մեկ երկաթուղագիծ. հեռանկարում ծրագրավորված է այն դարձնել երկու։ Նաև ուզում են դրան զուգահեռ ավտոմոբիլային ճանապարհ կառուցել, որը կոչվելու է Արնաթունելեն (նորվ.՝ Arnatunnelen):


== Պատմություն ==
Ուլրիքեն անվանումն առաջացել է Ալրեք քաղաքի անվանումից (նորվ.՝ Alrek կամ Alrekstad): Այն գտնվել է լեռան արևմտյան ստորոտներին և ժամանակակից Բերգենի տարածքի հարավային հատվածում։ Ժամանակակից նորվեգերենով՝ բուկմոլով Alrek նշանակում է Det ruvende (տեսանելի, նշանավոր)։ Դեռևս 10-րդ դարում Ալրեքում ապրել է Նորվեգիայի առաջին արքան՝ Հարալդ I Գեղավարսը (նորվ.՝ Harald Hårfagre):
Ուլրիքեն լեռան հետ է կապված նաև Բերգենի քաղաքային օրհներգը, որը կոչվում է «Udsigter fra Ulriken» («Ուլրիքենի տեսարաններ»)։ Այս օրհներգը գրվել է դեռևս 1790 թվականին եպիսկոպոս (նորվ.՝ biskop) Յուհան Նորդահլ Բրունի կողմից (նորվ.՝ Johan Nordahl Brun):
1853 թվականին Բերգենի մի խումբ բնակիչների հետ Ուլրիքեն է բարձրացել աշխարհահռչակ նորվեգացի դրամատուրգ Հենրիկ Իբսենը։ Այդ լեռան տպավորությունների ներքո ականավոր դրամատուրգը թղթին է հանձնել «Vi vandrer med freidig mot» բանաստեղծությունը։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Bergen byleksikon på nett, om Ulriken
Bergens Tidende har et webkamera på toppen av Ulriken.
Ulriken Janitsjar
Մարդկանց թակարդ

«Մարդկանց թակարդ» (անգլ.՝ The People Trap «Մրցույթ», «Թակարդ»)՝ երգիծանք- պատմություն է Ռոբերտ Շեկլիի մասին։ Գրվել է 1968 թվականին և այդ նույն թվականին էլ հրատարակվել է։
Գիրքը պատմում է դաժան մրցակցության և անապահով ապագայի մասին։ Շեկլին այս գրքում ծաղրում է մինչև 19-րդ դարի Հողերի մրցույթը, բայց գերմնակեցած Նյու Յորքի տեղը վերցրել էր «ջունգլի», իսկ մասնակիցները կռվում էին ժայռոտ լեռներում մեկ ակր հողատարածքի համար։


== Սյուժե ==
Ապագա։ ԱՄՆն սարսափելի գերբնակեցված է։ Հողերի մրցույթի օրերերը արդեն եկել էին, հասել էր այն պահը, երբ յուրաքանչյուր մարդ, ով կհաղթեր պետական լոտոն կդառնար մեկ ակր հողատարածքի սեփականատեր։


== Էկրանիզացում ==
Ըստ պատմվածքի 1966 թվականին նկարահանվել է ամերիկյան սերիալի մեկ էպիզոդ «Տեսարան 67»-ը (Stage 67)։


== Պատմություններ ==
Նա պարունակում է հետևյալ պատմությունները (ամսագրերը, որտեղ հրատարակված են հետևյալ պատմությունները սկզբնականում ներկայացված են)՝

"Մարդկանց թակարդ" (Ֆանտազիայի ամսագիր և գիտական ֆանտաստիկա 1968/6)
"Տիեզերքի զոհը" (Գալակտիկա 1957/4)
"Մի քիչ խոսենք" (Գալակտիկա 1965/10)
"Արգելված գոտի" (Զարմանալի պատմություններ 1953/6&7)
"Մտքի հոտը" (Աստղագիտության գիտական ֆանտաստիկա No.2, գրել է Ֆրեդերիկ Պոհլը, 1953)
"Անհրաժեշտ բան" (Գալակտիկա 1955/6)
"Ռեդերոնի լաբիրինթոսը"
"Պուդինգի ապացույցը" (Գալակտիկա 1952/8)
"Լոս Անջելեսի բանալին" (Գալակտիկա 1954/11)
"Վերջին փամփուշտը" (Աստղագիտության գիտական ֆանտաստիկա No.1, գրել է Ֆրեդերիկ Պոհլը, 1953)
"Ձկնորսության սեզոն" (Հուզիչ պատմություններ 1953/8)
"Երազանքների աշխարհ"
"Դիվանագիտական անձեռնմխելիություն" (Գալակտիկա 1953/8)
"Ուրվական V" (Գալակտիկա 1954/10)


== Ծանոթագրություններ ==


== Արտաքին հղումներ ==
Ինֆորմացիան Ֆանտաստիկայի Լաբորատորիայում
Զիմնյայա Վոդա

Զիմնյայա Վոդա (ուկրաիներեն՝ Зимна Вода), գյուղ Ուկրաինայի Լվովի մարզի Պուստոմիտիի շրջանում, գյուղական խորհրդի կենտրոն։ Բնակավայրը նախկինում նաև անվանվել է Վոդյանոե։
2001 թվականի տվյալներով Զիմնյայա Վոդա գյուղում բնակվում էր 9 985 մարդ։ Բնակավայրը զբաղեցնում է 4561 կմ² տարածք։ Բնակչության խտությունը կազմում էր 218,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պավլովոյի շրջան

Պավլովսկի շրջան (ռուս.՝ Павловский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Պավլովո։


== Աշխարհագրություն ==
Շրջանի տարածքի մակերեսը կազմում է 1061 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 100965 մարդ։ Բնակչության խտությունը կազմում էր 95,16 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գրիլյաժ

Գրիլյաժ (ֆր.՝ grillage «թավային»), ֆրանսերեն աղանդեր՝ աղացած ընկույզով և շաքարով։ Գալիս է արևելյան հալվա ուտեստից։
Նաև պարունակում է ընկույզ և կոնֆետներ, այս հրուշակեղենը արտադրվել մի քանի բույսերիից, ԽՍՀՄ-ում և Ռուսաստանում։
Հրուշակագործները աղացած ընկույզը բաժանում են երկու տեսակի։

Փափուկ է ներառում խաշած մրգեր և մանրացված ընկույզը։
Մանրացված ընկույզ, ողողված հալած շաքարիով։
Կան նաև մրգային և հալված քաղցրավենիքներ, որտեղ Ամրակ ծառայում է որպես մրգային օշարակ։


== Տես նաև ==
Կրոկանտ
Տորթ գրիլյաժ


== Արտաքին հղումներ ==
Товароведение и экспертиза кондитерских товаров. Грильяжные конфетные массы
Անտոն

Անվան այլ կիրառումների համար տե՛ս՝ Անտոն (այլ կիրառումներ)Անտոն, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր
Ելիզավետովկա (Տոլուչեևկայի վտակ)

Անվան այլ կիրառումների համար տե՛ս՝ Ելիզավետովկա (այլ կիրառումներ)Ելիզավետովկա (ռուս.՝ Елизаветовка), գետ Ռուսաստանում, հոսում է Վորոնեժի մարզում։


== Աշխարհագրություն ==
Գետաբերանը տեղակայված է Տոլուչեևկագետի աջ ափում՝ 109 կմ հեռավորության վրա։ Գետի երկարությունը 12 կմ է, ավազանի տարածքը 198 կմ2 է։ Գետը գտնվում է Ելիզավետովկա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010101112107000004882
Հիդրոլոգիական ուսումնասիրությունների կոդը - 107000488
Ավազանի կոդը - 05.01.01.011
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չերվոնոարմեյսկոե Վտորոե

Չերվոնոարմեյսկոե Վտորոե (ուկրաիներեն՝ Червоноармійське Друге), գյուղ Ուկրաինայի Խարկովի մարզի Վոլչանսկի շրջանում։ Բնակավայրը նախկինում նաև անվանվել է Նիկոլաևկա։ Հիմնադրվել է 1709 թվականին։
2001 թվականի տվյալներով Չերվոնոարմեյսկոե Վտորոե գյուղում բնակվում էր 606 մարդ։ Բնակավայրը զբաղեցնում է 3143 կմ² տարածք։ Բնակչության խտությունը կազմում էր 192,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հռոմեական թվեր

Հռոմեական թվեր` հին հռոմեացիների կողմից գործածության մեջ եղած թվեր։


== Հռոմեական թվանշաններ ==
Թվերը գրառելու համար կիրառվում են հռոմեական թվանշաններ` I, V, X, L C, D, M:


== Թվերի համակարգը ==
Հռոմեական թվերի համակարգը ոչ դիրքային հաշվարկման համակարգ է։ Թվերը գրվում են թվանշանների կրկնության միջոցով՝ III=3, XX=20 և այլն։ Եթե փոքր արժեքով թվանշանը մեծից հետո է, ապա նրանք գումարվում են, իսկ եթե առաջ է, ապա՝ հանվում՝ VII=5+2=7, CM=-100+1000=900 և այլն։
Տասնորդական հաշվարկման համակարգից հռոմեականի տարբերություններից մեկն այն է, որ տասնորդական համակարգում թվերի մեծացմանը զուգահեռ աճում է դրանք արտահայտող թվանշանների քանակը՝ միանիշ, երկնիշ, եռանիշ և այլն, իսկ հռոմեական համակարգում այդպես չէ։ Օրինակ՝ քառանիշ 2015 թիվը հռոմեական թվանշաններով գրելիս այն ստանում է նույնպես քառանիշ MMXV տեսքը, իսկ ահա նրանից զգալիորեն փոքր 847-ի հռոմեական DCCCXLVII գրառումը բաղկացած է ինը նիշերից։
Եթե տասնորդական համակարգում թվի գրառման ժամանակ գրվում է տասնորդական կարգերն արտահայտող թվերի (տասնավորներ, հարյուրավորներ, հազարավորներ և այլն) միայն առաջին թվերը, ապա հռոմեական համակարգով թվերը գրելու դեպքում դրանք գրվում են ամբողջությամբ, օրինակ՝

3694=3000+600+90+4=MMMDCXCIV, MMM=3000, DC=600, XC=90, IV=4